Flins

Flins (iné názvy: Flyns, Flinsius, Flinz, Flynz) je západoslovanský boh u Lužických Srbov a Obodritov, spojený so smrťou a znovuzrodením. 

Prvý raz je spomínaný v Saskej kronike (Cronecken der Sassen) braunschweigskeho úradníka a pisára Konrada Botha z roku 1492 (bol umrlec s dlhým plášťom, v rukách mal palicu s horiacou pochodňou, na ramene mal leva, ktorý by po smrti posledného človeka znovu vzkriesil ľudstvo). 

Pripúšťa sa, že postava Flinsa, podobne ako postava boha Kroda, bola Bothem vymyslená, pretože nie je doložená pravosť jeho kultu. Jestvuje domnienka, že postava boha Flinsa je germánskeho pôvodu, keďže Slovania nepoznali hlásku »f«. Avšak, zdá sa, že slovo Flins vzniklo skomolením v slovanskom jazyku. Mohlo k nemu dôjsť napr. zo slovanského slova pilny alebo pilnuju vo význame ochrana, starostlivosť, pozornosť (skrátene *Pilns, neskôr zmenené na Flins).

Zdroj 

Slovanskí bohovia
Bohovia podsvetia
Bohovia smrti